- P R I J E D L O G -
Na temelju članka 36. stavka 9. Pravilnika o gospodarenju otpadom („Narodne novine“, broj 106/22, 138/24, 108/25, 96/26) i članka 35. Statuta Grada Ivanić-Grada („Službeni glasnik Grada Ivanić-Grada“, broj 01/21, 04/22, 05/25), Gradsko vijeće Grada Ivanić-Grada na svojoj ___. sjednici, održanoj dana __________ 2026. godine, donijelo je sljedeću 

O D L U K U
[bookmark: _9038m7ayocit]o određivanju metodologije i načina utvrđivanja količine komunalnog biootpada odvojenog i recikliranog na mjestu nastanka

[bookmark: _qf1u376seuu4]I. OPĆE ODREDBE

Članak 1.
(1) Ovom Odlukom određuju se metodologija, odgovorna pravna osoba, izvori podataka i način utvrđivanja količine komunalnog biootpada koji korisnici javne usluge iz kategorije kućanstvo odvajaju i recikliraju na mjestu nastanka kućnim kompostiranjem na području Grada Ivanić-Grada od 01.01.2026. godine.
[bookmark: _85ig76tn1cfw](2) Količina iz stavka 1. ovoga članka utvrđuje se u skladu s Prilogom II. Provedbene odluke Komisije (EU) 2019/1004 od 7. lipnja 2019. o utvrđivanju pravila za izračun, provjeru i dostavu podataka o otpadu u skladu s Direktivom 2008/98/EZ Europskog parlamenta i Vijeća te o stavljanju izvan snage Provedbene odluke Komisije C(2012) 2384.

Članak 2.
[bookmark: _s7f29f26ztao]Odgovorna pravna osoba za prikupljanje, obradu, provjeru i čuvanje podataka, provedbu godišnjeg izračuna te unos podataka u službena izvješća je Ivakop d.o.o. (u daljnjem tekstu: Davatelj usluge).

[bookmark: _u6uf1wtk5kd9]II. METODOLOGIJA IZRAČUNA

Članak 3.
(1) Kućanstvom koje reciklira komunalni biootpad na mjestu nastanka smatra se kućanstvo evidentirano u evidenciji Davatelja usluge koje raspolaže komposterom ili kompostištem, bez obzira na to je li dodijeljeno od Davatelja usluge ili je u vlasništvu korisnika.
(2) Davatelj usluge vodi i provjerava evidenciju iz stavka 1. ovoga članka na temelju izjave korisnika, evidencije pružanja javne usluge i odgovarajućih kontrolnih provjera.

Članak 4.
(1) Količina iz članka 1. ove Odluke utvrđuje se primjenom metodologije iz točke 7. Priloga II. Provedbene odluke Komisije (EU) 2019/1004, prema formuli:
mMBWRS = nP × mBWpp × qRS
pri čemu je:
· mMBWRS: masa komunalnog biootpada odvojenog i recikliranog na mjestu nastanka, izražena u kilogramima ili tonama,
· nP: broj osoba uključenih u recikliranje komunalnog biootpada na mjestu nastanka,
· mBWpp: masa nastalog komunalnog biootpada po stanovniku, izražena u kilogramima po stanovniku godišnje,
· qRS: koeficijent koji predstavlja udio nastalog komunalnog biootpada koji će se odvojiti i reciklirati na mjestu nastanka u ukupnoj količini nastalog komunalnog biootpada.
(2) Formula iz stavka 1. ovoga članka primjenjuje se na sav komunalni biootpad odvojen i recikliran na mjestu nastanka, u skladu s točkom 9. Priloga II. Provedbene odluke Komisije (EU) 2019/1004.

Članak 5.
(1) Vrijednost nP utvrđuje se množenjem broja evidentiranih kućanstava iz članka 3. ove Odluke s posljednjim dostupnim službenim podatkom o prosječnom broju članova kućanstva za Grad Ivanić-Grad koji objavljuje Državni zavod za statistiku.
(2) Vrijednost mBWpp utvrđuje se na temelju ispitivanja sastava odvojeno prikupljenog i miješanog komunalnog otpada na odgovarajućoj lokalnoj, regionalnoj ili nacionalnoj razini te provjerenih evidencija o nastalim i sakupljenim količinama komunalnog biootpada.
[bookmark: _g54j7pie3m86](3) Vrijednost qRS utvrđuje Davatelj usluge uzimajući u obzir veličinu i vrstu kućanstava, veličinu i način upravljanja vrtovima, raspoloživi sustav prikupljanja, razinu i sezonsku narav nastanka biootpada te podatke usporedive skupine korisnika koji biootpad predaju putem sustava odvojenog prikupljanja.

Članak 6.
[bookmark: _8cqkpixyiudo]Davatelj usluge provodi godišnji izračun mase komunalnog biootpada odvojenog i recikliranog na mjestu nastanka za svaku proteklu kalendarsku (izvještajnu) godinu primjenom važećih parametara iz članaka 4. i 5. ove Odluke. U godišnjem izračunu koriste se pune, nezaokružene vrijednosti parametara, a konačni godišnji rezultat iskazuje se u tonama zaokružen na dvije decimale.

Članak 7.
(1) Ispitivanja radi utvrđivanja vrijednosti parametara iz članka 5. ove Odluke provode se za prvu godinu izvješćivanja, nakon toga najmanje svakih pet godina, te ranije ako se opravdano očekuje znatna promjena u količinama ili uvjetima kućnog kompostiranja na području Grada Ivanić-Grada.
(2) Ispitivanja se temelje na reprezentativnim uzorcima i odgovarajućim poduzorcima, a njihovi rezultati moraju biti statistički značajni prema znanstveno prihvaćenim statističkim tehnikama.
(3) Davatelj usluge primjenjuje provjere vjerodostojnosti podataka i mjere kojima se sprječava precjenjivanje prijavljenih količina.
(4) Za izvještajne godine u kojima ispitivanje nije provedeno primjenjuju se posljednje utvrđene vrijednosti parametara mBWpp i qRS, uz prilagodbu vrijednosti nP prema važećoj evidenciji Davatelja usluge.

III. EVIDENCIJE, IZVJEŠTAVANJE I PROVJERA
[bookmark: _w99b9iuju1oi]Članak 8.
(1) Davatelj usluge vodi dokumentiranu podlogu godišnjeg izračuna koja sadrži izvore podataka, datum preuzimanja podataka i korištene parametre.
[bookmark: _k4gv3v7r4g6](2) Davatelj usluge utvrđene podatke o masi komunalnog biootpada odvojenog i recikliranog na mjestu nastanka unosi u propisano godišnje izvješće o radu davatelja javne usluge (IRDJU obrazac) i dostavlja ga ministarstvu nadležnom za poslove zaštite okoliša i zelene tranzicije u zakonski propisanom roku.

Članak 9.
Masa komunalnog biootpada odvojenog i recikliranog na mjestu nastanka, utvrđena ovom metodologijom, uključuje se i u masu recikliranog komunalnog otpada i u ukupnu masu nastalog komunalnog otpada, u skladu s člankom 4. stavkom 4. Provedbene odluke Komisije (EU) 2019/1004.
[bookmark: _tycr5hfmkir3]IV. ZAVRŠNE ODREDBE
[bookmark: _ypufte1kb284]Članak 10.
Ova Odluka stupa na snagu osmoga dana od dana objave u „Službenom glasniku Grada Ivanić-Grada“.


REPUBLIKA HRVATSKA
ZAGREBAČKA ŽUPANIJA 
GRAD IVANIĆ-GRAD
GRADSKO VIJEĆE


KLASA:	                                                                  Predsjednik Gradskog vijeća: 
URBROJ:
Ivanić-Grad, __________ 2026.                              Željko Pongrac, pravnik kriminalist 













	[bookmark: _x4swzl1f5phu][bookmark: _Hlk107747300]
PREDMET:

	
Prijedlog Odluke o određivanju metodologije i načina utvrđivanja količine komunalnog biootpada odvojenog i recikliranog na mjestu nastanka


	
PRAVNI TEMELJ:

	Na temelju članka 36. stavka 9. Pravilnika o gospodarenju otpadom („Narodne novine“, broj 106/22, 138/24, 108/25, 96/26) i članka 35. Statuta Grada Ivanić-Grada („Službeni glasnik Grada Ivanić-Grada“, broj 01/21, 04/22, 05/25)

	
STRUČNA OBRADA:

	
IVAKOP d.o.o. za komunalne djelatnosti 

	
NADLEŽNOST ZA DONOŠENJE:

	
Gradsko vijeće Grada Ivanić-Grada


OBRAZLOŽENJE: 
[bookmark: _vdagxz3s0hx3]Pravni temelj
[bookmark: _g3qlexe40nha]Člankom 36. stavkom 9. Pravilnika o gospodarenju otpadom („Narodne novine“, broj 106/22, 138/24, 108/25, 96/26) propisano je da predstavničko tijelo jedinice lokalne samouprave može odlukom odrediti metodologiju, odgovornu pravnu osobu i način utvrđivanja količine komunalnog biootpada odvojenog i recikliranog na mjestu nastanka, u skladu s pravilima iz Priloga II. Provedbene odluke Komisije (EU) 2019/1004.

Razlozi donošenja
Dio korisnika javne usluge sakupljanja komunalnog otpada na području Grada Ivanić-Grada biootpad odvaja i reciklira na mjestu nastanka u kućnim komposterima ili kompostištima. Budući da taj otpad ne ulazi u javni sustav organiziranog odvoza putem spremnika, njegova se količina mora utvrditi primjenom europski propisane metodologije kako bi se procijenjene količine mogle priznati i uračunati u stopu odvajanja i recikliranja komunalnog otpada Grada Ivanić-Grada.
[bookmark: _1c2evk932eln]Davatelj javne usluge (Ivakop d.o.o.) obvezan je svake godine provesti izračun primjenom ažurnih podataka (broj kompostera/korisnika, prosječna veličina kućanstva, analize i podloge) te dobivene količine unijeti u službeno godišnje izvješće (obrazac IRDJU) koje se dostavlja nadležnom ministarstvu. Time se osigurava trajna primjenjivost Odluke bez potrebe za godišnjim izmjenama od strane Gradskog vijeća.
[bookmark: _rxj7iuoea59y]
Uvrštavanje navedenih parametara za 2024. godinu:
Primjenom formule mMBWRS = nP × mBWpp × qRS utvrđeni su sljedeći parametri:
· nP: 12.680,60 (broj osoba temeljem evidencije aktivnih kućanstava i prosjeka DZS-a)
· mBWpp: 36,35974 kg (godišnja masa biootpada po stanovniku)
· qRS: 1,00 (koeficijent odvajanja i recikliranja na kućnom pragu)

Uvrštavanjem navedenih parametara dobiva se kompostirana masa biootpada na mjestu nastanka:
mMBWRS = 12.680,60 × 36,35974 kg × 1,00 = 461.063,26 kg = 461,06 t


                                                                                                                                



